KISKŐRÖS VÁROS NÉMET NEMZETISÉGI
ÖNKORMÁNYZATA
Deutsche Nationalitätenselbstverwaltung der Stadt  Kiskőrös
Szám: 12-7/2024.

JEGYZŐKÖNYV


Készült:	Kiskőrös Város Német Nemzetiségi Önkormányzata 2024. november 21-én (csütörtök) 13:00 órai kezdettel megtartott közmeghallgatásáról

Az ülés helye:		Kiskőrösi Polgármesteri Hivatal Díszterem
			(6200 Kiskőrös, Petőfi Sándor tér 1.)

Jelen vannak:		Kincses Mihályné		a testület elnöke
	Katzenbach Zoltán		képviselő
	Tüske Bernadett		képviselő

dr. Turán Csaba 		jegyző
			Lucza Alexandra		jegyzőkönyvvezető


Meghívottként részt vett: 	Nádasdi Gergely a Kiskőrösi Hivatásos Tűzoltóparancsnokság vezetője, Hangya Ákos r. őrnagy a Kiskőrösi Rendőrkapitányság képviseletében


(A közmeghallgatáson 6 érdeklődő állampolgár vett részt.)


Kincses Mihályné a testület elnöke köszöntötte a közmeghallgatáson megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Katzenbach Zoltán képviselő legyen.

Kincses Mihályné a testület elnöke elmondta, hogy jogszabály szerint a nemzetiségi önkormányzatnak évente egy alkalommal közmeghallgatást kell tartani. 
Tájékoztatásul elmondta, hogy az idei évben választások kerültek  megrendezésre, ennek eredményeképp megváltozott a testület összetétele, bemutatta a Nemzetiségi Önkormányzat új tagjait.

Elmondta, hogy a Német Nemzetiségi Önkormányzat az idén a 26. életévébe lépett, 26 évvel ezelőtt az alapító tagoknak az volt a célja, hogy a betelepült nemzetiségi lakosokat összefogják, a német nemzetiségek érdekeit képviseljék, hagyományaikat őrizzék, valamint a nyelvoktatást támogassák. Véleménye szerint a célokat sikerült megvalósítani, a város lakossága elfogadta őket, a város programjaiban is részt vesznek, Kiskőrös Város Önkormányzatával kiépített kapcsolat gyümölcsöző.
A továbbiakban röviden ismertette az elmúlt év programjait, elmondta, hogy februárban bevezetésre került egy rendhagyó program „Sváb farsang” névvel, ahol saját készítésű Thüringiai kolbászt és salátát szolgáltak fel, ilyenkor megbeszélik az adott év programjait és problémáit.
Minden évben április végén nemzetiségek napját tartanak a gimnáziumban, ahol vetélkedőt szerveznek, megköszönte a résztvevőknek a segítséget. A fiatalokkal igyekeznek megismertetni a munkájukat, hogy a jövőben be tudjanak kapcsolódni az önkormányzat munkájába. 
Beneveztek idén a Sváb fesztiválok napjára Császártöltésen, mely nagyon sikeres rendezvény volt, itt a  nemzetiségi önkormányzatokkal ismeretséget szerezhetnek, tovább bővíthetik a kapcsolatköreiket.
Az idei évben lehetőség nyílt felnőtteknek pályázni a Nemzeti Levéltár által kiírt pályázatra, melynek keretében 10 oldalas emlékezést kellett készíteni, ezt Somogyi Györgyné készítette el, melyért ezúton is köszönetet mondott neki.
Idén nyáron a kisebb korosztálynak rendeztek nyári tábort, az 5 napos tábor alatt német dalokat, táncokat tanulhattak és a nyelvet gyakorolhatták a gyerekek, nagyon pozitívan zárták ezt az 5 napot.
A tavalyi évben ünnepelték Stadtlengsfelddel a testvérvárosi kapcsolatok 20. évfordulóját, egy kisebb delegációval kiutaztak Stadtlengsfeldbe és részt vettek a jubileumi műsorokon.
A feladataik közé tartozik a kultúra ápolása és megőrzése, ennek céljából a „Theater jetzt” nevű programsorozatot tartják meg évente több alkalommal, a gyerekeket interaktív módon vonják be az előadásokba.  
Megrendezték a Márton napi rendezvényt is, mely az idei évben is nagyon sikeres volt.

Köszönetet mondott Domonyi László polgármesternek, a Kiskőrösi Polgármesteri Hivatal dolgozóinak. Megköszönte a nemzetiségi önkormányzat tagjai, valamint a segítők munkáját.


Kincses Mihályné elnök átadta a szót a közmeghallgatáson megjelenteknek.

Somogyi Györgyné elmondta, hogy a kezdetektől végig kísérte a Nemzetiségi Önkormányzat munkáját, köszönetet mondott Kincses Mihálynénak az alázatos munkájáért, valamint megköszönte a háttérben segítőknek, hogy mindig számítani lehet rájuk. Háláját fejezte ki, amiért felkérték a pályázati anyag elkészítésére, sok energiát kívánt a továbbiakhoz.

Dr. Turán Csaba jegyző tájékoztatásul elmondta, hogy az idei évben lezajló választások eredményeként egy új testület állt fel, akiknek ezúton is gratulált Kiskőrös Város Önkormányzata nevében. A két önkormányzat között egy nagyon jó kölcsönös együttműködés alakult ki, eredményes és hasznos munkát kívánt a következő 5 évre.

Kincses Mihályné elnök elmondta, hogy Kiskőrös és Stadtlengsfeld közötti kapcsolat a tűzoltóságon keresztül kezdődött több, több mint 25 évvel ezelőtt, de ez napjainkban kicsit ellaposodott. Felajánlotta a segítségét a tűzoltósággal kialakult kapcsolat újraélesztésére.

Nádasdi Gergely a Kiskőrösi Hivatásos Tűzoltóparancsnokság vezetője az elhangzottakra reagálva elmondta, hogy nem tudja miért laposodott el a kapcsolat, de felajánlotta, hogy utánajár, rendelkezésükre áll és bármikor fogadják, szeretettel várják a Stadtlengsfeldi tűzoltókat az új tűzoltólaktanyába.

A továbbiakban Kincses Mihályné elnök köszönetét fejezte ki a közmeghallgatáson megjelenteknek. 


Ezt követően hozzászólás nem hangzott el és az elnök az ülést 13:32 órakor bezárta. 



Kmf.





	Kincses Mihályné	                           Katzenbach Zoltán
	a testület elnöke                             		jegyzőkönyv-hitelesítő



Lucza Alexandra
jegyzőkönyvvezető

